钦定古今图书集成/明伦汇编/官常典/第729卷 > 伍隆起
## 钦定古今图书集成/明伦汇编/官常典/第729卷 > 伍隆起

按《广东通志》：“隆起，新会人。高祖珉，高宗朝为岭南第
十三将，守南恩州，卒于官。曾祖朝凯，以文章名。祖之
才，阳春尉。父天麟，龙井场提干。帝昺舟至厓，隆起以
世宋臣，誓死忠，于是贮米七千石，率众捍卫。时元将
张弘范攻陷广州，隆起死战累日，为其下谢文子斩
首以降。丞相陆秀夫哀之，刻首葬文迳山。后生募得”
《文子》，戮以祭墓。